26/12/2013 | Administración LocalMunicipal
Carral
Declaración de elevación a definitivo do acordo plenario provisorio de aprobación de modificación da Ordenanza fiscal reguladora do imposto sobre bens inmobles

Na sesión extraordinaria do Pleno do Concello de Carral realizada o 20 de setembro de 2013 adoptáronse, entre outros, os seguintes acordos: “1. Aprobar de xeito provisorio a modificación da Ordenanza fiscal n.º 1, reguladora do imposto sobre bens inmobles, dándolle ao seu artigo 3.3 a nova redacción que segue: “Artigo 3.–Cota tributaria, tipo de gravame e recargo. (.) 3. Os tipos de gravamen aplicables neste municipio serán os seguintes: a) Bens inmobles de natureza urbana: – Tipo de gravame xeral: 0,6% (.)”. 2. Expoñer o acordo provisorio de modificación de Ordenanza fiscal no taboleiro de edictos do Concello, previo anuncio de tal exposición no Boletín Oficial da Provincia da Coruña, durante trinta días, dentro dos cales as persoas interesadas segundo o artigo 18 do RDL 2/2004, do 5 de marzo, polo que se aproba o texto refundido da Lei reguladora das facendas locais, poderán examinar o expediente e presentaren as reclamacións que estimen oportunas.3. Logo de rematar o período de exposición pública, o Concello adoptará os acordos definitivos que procedan, resolvendo as reclamacións que se presenten e aprobando a redacción definitiva da modificación da ordenanza a que se refire o acordo provisorio. No caso de que non se presenten reclamacións, entenderase definitivamente adoptado o acordo, até entón provisorio, sen necesidade dun novo acordo plenario.4. O acordo definitivo ou provisorio elevado automaticamente a tal categoría, e o texto íntegro da modificación da ordenanza, publicarase no Boletín Oficial da Coruña, e non entrará en vigor até que se realice tal publicación.”. Logo de someter os devanditos acordos a exposición pública mediante un anuncio publicado no taboleiro de edictos do Concello de Carral entre os días 7 de outubro e 26 de novembro de 2013, previo anuncio no BOP da Coruña n.º 186, do 30 de setembro de 2013, durante o prazo de trinta días hábiles establecido ao efecto, de acordo co informe emitido o 18 de decembro de 2013 pola auxiliar do rexistro xeral do Concello, segundo o cal non foi presentada no Rexistro Xeral do Concello de Carral reclamación ningunha no devandito prazo, esta Alcaldía ditou, en uso das atribucións que lle confere o artigo 21.1. a), r) e s) LRBRL, o Decreto 449/2013 o 18 de decembro de 2013, polo que resolveu: 1.–Entender elevado a definitivo o devandito acordo plenario provisorio de aprobación da modificación da Ordenanza fiscal n.º 1, reguladora do imposto sobre bens inmobles no Concello de Carral, dándolle ao seu artigo 3.3 a nova redacción proposta pola Alcaldía, por non terse presentado reclamación alguna a aquel durante o prazo establecido ao efecto, en aplicación do artigo 17.3 TRLRFL. Deste modo, o artigo n.º 3.3 da ordenanza fiscal quedará redactado do seguinte xeito: “Artigo 3.–Cota Tributaria, tipo de gravame e recargo (.) 3. Os tipos de gravame aplicables neste municipio serán os seguintes: a) Bens Inmobles de natureza urbana: – Tipo de gravame xeral: 0,6%. – Tipos de gravame segundo os usos catastrais dos bens inmobles urbanos: – Bens de “uso industrial”. Se aplicará ós bens de valor catastral igual ou superior a 250.000,00 €, o tipo de gravame diferenciado do 0,9%. b) Bens de natureza rústica: o 0,40%”. 2.–Dispoñer o inserimento no Boletín Oficial da Provincia da Coruña do acordo definitivo a que se refire o apartado anterior, incluindo o provisorio elevado automáticamente a tal categoría, e o texto íntegro da modificación da ordenanza fiscal, con indicación de que, contra deles, non cabe outro recurso que o contencioso-administrativo, que se poderá interpoñer, a partires de tal publicación, na forma e prazos que establecen as normas reguladoras da devandita xurisdición (19.1 TRLRFL), e sen que entren en vigor até que se teña levado a cabo a citada publicación (17.4 TRLRFL). Carral, 18 de decembro de 2013. O ALCALDE José Luís Fernández Mouriño